Missatge: Bon dia!Estic mirant de fer un viatge en parella a Grècia a l'estiu, he estat mirant-me una mica en general i tinc un parell d'idees de coses per fer.Per una banda, trobo imprescindibles Atenes (lloc on arribarem amb avió), Corint, Naupli, Epidaure i Súnion. Però a part d'això m'agradaria anar a alguna illa, algú hi ha anat mai? Heu vist cap proposta econòmica i atractiva? Teniu consells en general sobre el país o sobre les escapades que he dit?Moltes gràcies!

Resposta: Creta és una illa fantàstica que et recomano moltíssim. Sobretot la seva part occidental és tota una delícia. Jo em vaig allotjar a Chania, una ciutat amb molta influència de diversos pobles itàlics, envoltada de cases de colors i un port molt pintoresc ple de vaixells, però al mateix temps, amb aires otomans. Esglésies i mesquites es barregen pels seus carrers. Places que es converteixen en mercats. I més enllà, viles com Agioi Apostoli o Agia Marina, amb tot tipus de cales i on en destaco les seves coves. Això a la part septentrional. Anant cap a la part meridional pots parar primer a  Maria Luz  i visitar algun dels seus temples per després acabar a Elafonisi, un paradís perdut. Es tracta d'una illa dins de l'illa i que jo recordi és un dels llocs més macos en els que he estat, a part quan ho vaig visitar estava quasi desert, i la sensació era com estar en una mena d'oasi psicodèlic, amb un monestir al final de tot. Per acabar el meu viatge vaig anar també a la ciutat de Rethymno, força semblant a Chania, però amb més aspecte de poble.